Μουσταφά Β΄

Ο Μουσταφά Β΄ (τουρκ: II. Muṣṭafā-yi sānī, ο επονομαζόμενος ως "Λαμπερός", (6 Φεβρουαρίου 1664 - 29 Δεκεμβρίου 1703) ήταν ο 22ος σουλτάνος της Οθωμανικής Αυτοκρατορίας κατά τα έτη 1695-1703.

 Βιογραφία 
Ο Μουσταφά γεννήθηκε στις 6 Φεβρουαρίου 1664 στο παλάτι της Αδριανούπολης. Ήταν γιος του σουλτάνου Μωάμεθ Δ΄ και της Ελληνίδας Εμετουλάχ Ραμπιά Γκιουλνούς Σουλτάν. Ο Μουσταφά διαδέχθηκε στο θρόνο τον θείο του σουλτάνο Αχμέτ Β΄ αφού πέθανε.

Κατά τη διάρκεια της εξουσίας του ο Μεγάλος Τουρκικός Πόλεμος συνεχιζόταν. Μετά την ήττα του στην Δεύτερη πολιορκία της Βιέννης, ο Ιερός συνασπισμός κατέλαβε κάποιες περιοχές της Ευρώπης. Αργότερα, όταν ο στρατός των Αψβούργων κατέκτησε την περιοχή του Νις (Σερβία), ο Μουσταφά αποφάσισε να κατακτήσει τα εδάφη που είχε χάσει και έτσι τον Φεβρουάριο του 1695 ο στρατός του κατέλαβε το νησί της Χίου το οποίο οι Οθωμανοί το είχαν χάσει 2 φορές.Bilgi  

Τον Σεπτέμβριο του ίδιου έτους ο Μουσταφά με ορμητήριο την Αδριανούπολη κατέλαβε την πόλη της Λιπόβα που βρίσκεται στη Ρουμανία. Στις 18 του ίδιου μήνα ο σουλτάνος νίκησε τον βενετικό στόλο. Αργότερα ο στρατός των Αψβούργων νικήθηκε από τον ίδιο στην μάχη των Λούγος και για αυτόν το λόγο ονομάστηκε «Γαζή». 

Μετά από αυτές τις νίκες ο στρατός επέστρεψε στην Κωνσταντινούπολη ενώ ταυτόχρονα στην Αζοφική νίκησε τους Ρώσους. Τον Απρίλιο του 1696 οι Ρώσοι κατέκτησαν την περιοχή της Αζοφικής, ωστόσο ο Μουσταφά οργάνωσε άλλες 2 εκστρατείες που οδήγησαν σε 2 νίκες: τη μάχη του Ουλάς και του Κενέι· μετά από αυτές ο στρατός κατέκτησε την Τιμισοάρα. Την τρίτη φορά ο στρατός ηττήθηκε στη μάχη του Ζέντα και σε αυτή τη μάχη ο Μεγάλος Βεζίρης Ελμάς Μεχμέτ Πασάς σκοτώθηκε και έτσι υπογράφηκε συνθήκη ειρήνης με τον Ιερό συνασπισμό. 

Κατά τη διάρκεια της εξουσίας του αποσχίσθηκε η Ουγγαρία από την Οθωμανική Αυτοκρατορία εξαιτίας της συνθήκης του Κάρλοβιτς, που σηματοδότησε την έναρξη της παρακμής της αυτοκρατορίας. Ο Μουσταφά Β΄ διαπνεόταν από μεταρρυθμιστικές τάσεις και επιχείρησε μετά τη Συνθήκη του Κάρλοβιτς (1699) να βελτιώσει τα εσωτερικά θέματα της Οθωμανικής Αυτοκρατορίας. Παρά τις προσπάθειές του δεν τα κατάφερε, με αποτέλεσμα το 1703 να παραιτηθεί του θρόνου.

 Θάνατος 
Ο Μουσταφά Β΄ πέθανε τον ίδιο χρόνο (29 Δεκεμβρίου 1703) στο παλάτι Τοπ Καπί στην Κωνσταντινούπολη σε ηλικία 39 χρονών. Τον διαδέχθηκε ο αδερφός του, Αχμέτ Γ΄.

 Οικογένεια 
Σύζυγοι
 Αλιτζενάμπ Μπας-Καντινεφέντι (Κύρια σύζυγος)
 Αφιφέ Καντινεφέντι
 Χιουμασάχ Καντινεφέντι
 Σαλιχά Βαλιντέ Σουλτάν
 Σεχσουβάρ Βαλιντέ Σουλτάν
 Χατιτζέ Καντινεφέντι
 Χανιφέ Χανιμεφέντι
 Χαφσά Καντινεφέντι

Παιδιά
 Μαχμούτ Α΄ (1696-1754), γιος της Σαλιχά Σουλτάν
Μπουγιούκ Αϊσέ Σουλτάν (1696-1752)
Εμινέ Σουλτάν (1696-1739)
Σαφιγιέ Σουλτάν (1696-1778), κόρη της Χαφσά Καντινεφέντι
 Ηγεμόνας Σουλεϊμάν (1697-1697), γιος της Χαφσά Καντινεφέντι
Χατιτζέ Σουλτάν (1697-1698)
Μπουγιούκ Ρουκιγιέ Σουλτάν (1698-1699)
 Ηγεμόνας Μεχμέτ (1698-1703), γιος της Χαφσά Καντινεφέντι
 Οσμάν Γ΄ (1699-1757), γιος της Σεχσουβάρ Σουλτάν
 Ηγεμόνας Χασάν (1699-1733)
 Ηγεμόνας Χουσείν (1699-1700), γιος της Χαφσά Καντινεφέντι
Κιουτσούκ Ρουκιγιέ Σουλτάν (1699-1703)
Φατμά Σουλτάν (1699-1700)
 Ηγεμόνας Σελίμ (1700-1702), γιος της Χαφσά Καντινεφέντι
Εσμαχάν Σουλτάν (1700-1700)
Ουμιουγκιουλσούμ Σουλτάν (1700-1701), δίδυμη με την Ζεϊνέπ Σουλτάν
Ζεϊνέπ Σουλτάν (1700-1705), δίδυμη με την Ουμιουγκιουλσούμ Σουλτάν
Εμετουλάχ Σουλτάν (1701-1727), κόρη της Σεχσουβάρ Σουλτάν
 Ηγεμόνας Αχμέτ (1703-1703), γιος της Χαφσά Καντινεφέντι
 Ηγεμόνας Μουράτ (1703-1703), γιος της Αφιφέ Καντινεφέντι
Ατικέ Σουλτάν (?-?)
Κιουτσούκ Αϊσέ Σουλτάν (?-?)

Παραπομπές

(39 ετών)

Κατηγορία:Οθωμανοί Σουλτάνοι
Κατηγορία:Τούρκοι Μουσουλμάνοι
Κατηγορία:Χαλίφηδες